गोपीगंज पुलिस चौकी में आयोजित शांति सुरक्षा कमेटी की बैठक में सावन का महीना, शबेरात पर्व और आगामी रमजान माह के शुरू होने पर चर्चा की गई और शांति व्यवस्था बनाए रखने की अपील की गई। जिलाधिकारी अमृत त्रिपाठी और पुलिस अधीक्षक एके शुक्ल ने सावन के महीने में कांवरियों के लिए एक माह तक जीटी रोड का एक लेन सुरक्षित करने की जानकारी दी और कहा कि इसमें सभी लोग अपना सहयोग प्रदान करें ताकि यातायात व्यवस्था प्रभावित न हो। एक लेन पर वाहनों का आवागमन बंद हो जाने से दूसरी लेन पर सभी वाहनों का भार आ जाएगा। इसके मद्देनजर सर्विस लेन पर अतिक्रमण करने वाले अतिक्रमण हटा लें ताकि लोगों को दिक्कतें न हों। कांवरियों के लिए आरक्षित लेन पर वाहनों को न चलाएं। पुलिस कप्तान ने कहा कि गोपीगंज से ज्ञानपुर जाने के लिए वाहन जीटी रोड चौराहे से होकर नहीं जाएंगे। इसके लिए कठौता मोड़ या जोगिनका के रास्ते जाना होगा। या वाहन लालानगर से ज्ञानपुर के लिए निकलेंगे। इस मौके पर नागरिकों ने श्रावण मास और शबेरात को देखते हुए रात्रिकालीन विद्युत कटौती को बंद करने की मांग की। जिस पर जिलाधिकारी ने शासन को पत्र लिखने का आश्वासन दिया। बैठक में अपर पुलिस अधीक्षक, एसडीएम सदर रत्नाकर मिश्र, एसडीएम औराई, सीओ औराई, सीओ ज्ञानपुर सुख सागर शुक्ल, एसओ गोपीगंज रमेश चौबे, एसओ औराई अनिल यादव, अधिशासी अधिकारी नगर पालिका परिषद संतोष मिश्र, अधिशासी अधिकारी खमरिया और घोसिया, बिजली विभाग के एक्सईएन, जेई कांतिलाल, चौकी इंचार्ज गोपीगंज रामाश्रम यादव के अलावा पूर्व पालिकाध्यक्ष प्रहलाद दास गुप्ता, मदनलाल अग्रहरि, ज्ञानेश्वर प्रसाद अग्रवाल, माबूद खां, मु. हलीम प्रधान, रामलाल अग्रवाल, कृष्ण कुमार खटाई, दिनेश जायसवाल, वीरेंद्र पांडेय, मुहम्मद हलीम प्रधान, प्रकाश चंद्र सेठ, रमाकांत गुुप्ता, संतोष सिंह बघेल, गोपाल बरनवाल, मनोज मोदनवाल, बाल मुकुंद कसेरा, सुरेंद्र बहादुर सिंह, गुड्डू चौधरी, शिवशंकर गुप्ता, अमीरुल्ला राइन, डा. सनवारुल हक, सुधीर सिंह, शंकराचारी दूबे, ईश्वरलाल बरनवाल, विजय शंकर मिश्र सहित गोपीगंज और औराई थाना क्षेत्र के बड़ी संख्या में संभ्रांत नागरिक मौजूद रहे।